Document ID: 32010D0618

A BIZOTTSÁG HATÁROZATA
(2010. október 14.)
az 1234/2007/EK tanácsi rendeletnek megfelelően a borágazatra vonatkozó nemzeti támogatási programokból az egységes támogatási rendszerbe átcsoportosított összegekről
(az értesítés a C(2010) 7042. számú dokumentummal történt)
(Csak az angol, a francia, a görög, a máltai és a spanyol nyelvű szöveg hiteles)
(2010/618/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 103za. cikkére,
mivel:
(1)
Az 1234/2007/EK rendelet 103n. cikke értelmében a rendelkezésre álló közösségi pénzeszközök szétosztását és a borágazatban végrehajtott nemzeti támogatási programokra vonatkozó költségvetési határokat a szóban forgó rendelet Xb. melléklete határozza meg.
(2)
Néhány tagállam az 1234/2007/EK rendelet 103o. cikke alapján pénzeszközöknek az egységes támogatási rendszerbe történő átcsoportosítását irányozta elő, illetve utólagos változtatásokat hajtott végre a nemzeti támogatási programjaiban.
(3)
Az 555/2008/EK bizottsági rendelet (2) 3. cikke értelmében a tagállamoknak legkésőbb az egységes támogatási rendszer alkalmazandóvá válásának naptári évét megelőző év december 1-jéig be kell jelenteniük az említett rendszerbe történő bármely átcsoportosítást.
(4)
Az egyértelműség kedvéért és az 1234/2007/EK rendelet 103za. cikkének megfelelően indokolt, hogy a Bizottság közzétegye az érintett tagállamok által az 555/2008/EK rendelet 2. és 3. cikke alapján bejelentett összegeket.
(5)
Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A HATÁROZATOT:
1. cikk
A 2010-2013. pénzügyi évek tekintetében a nemzeti támogatási programokból az egységes támogatási rendszerbe átcsoportosított összegeket e határozat melléklete tartalmazza.
2. cikk
Ennek a határozatnak a Görög Köztársaság, a Spanyol Királyság, a Luxemburgi Nagyhercegség, a Máltai Köztársaság, valamint Nagy-Britannia és Észak-Írország Egyesült Királysága a címzettje.
Kelt Brüsszelben, 2010. október 14-én.

Labels: 17
19
5
7
6